อาสนวิหารนักบุญเกรกอรี ผู้ให้ความกระจ่าง (เยเรวาน)

อาสนวิหารนักบุญเกรกอรี ผู้ให้ความกระจ่าง (Սուրբ Գրիգոր Լուսավորիչ մայր եկեղեցի, Surb Grigor Lusavorich mayr yekeghetsi, Saint Gregory the Illuminator Cathedral) หรือรู้จักในขื่อ อาสนวิหารเยเรวาน  (Yerevan Cathedral) เป็นอาสนวิหารที่ใหญ่ที่สุดของคริสตจักรอัครสาวกอาร์มีเนีย ตั้งอยู่ในอำเภอเกนโตรน (เขตกลาง) ของเยเรวาน เมืองหลวงของประเทศอาร์มีเนีย และเป็นหนึ่งในสิ่งก่อสร้างทางศาสนาที่ใหญ่ที่สุดในภูมิภาคคอเคซัสใต้ควบคู่ไปกับอาสนวิหารตรีเอกภาพศักดิ์สิทธิ์แห่งทบิซิลี อาสนวิหารนักบุญเกรกอรี ผู้ให้ความกระจ่าง ตั้งอยู่ติดกับสถานีรถไฟใต้ดินนายพลอานดรานิก
อาสนวิหารก่อสร้างขึ้นโดยการริเริ่มของคาทอลิโกส วาซเกนที่หนึ่ง และเริ่มก่อสร้างในวันที่ 7 เมษายน 1997 ที่ซึ่งมีการประกอบพิธีเจิมการก่อสร้างโดยคาธอลิโกส กาเรกินที่หนึ่ง พิธีอุทิศอาสนวิหารแด่พระเจ้ามีขึ้นในวันที่ 23 กันยายน 2001 เนื่องในวาระครบรอบ 1700 ปีแห่งรับศาสนาคริสต์เป็นศาสนาประจำรัฐของประเทศอาร์มีเนีย 
ภายในอาสนวิหารประดิษฐานเรลิกของนักบุญเกรกอรี ผู้ให้ความกระจ่าง และพระศพของพระองค์ซึ่งได้รับมาจากเมืองเนเปิลส์ ประเทศอิตาลี และสมเด็จพระสันตะปาปายอห์น ปอลที่ 2 ได้เสด็จเยี่ยมอาสนวิหารนี้ไม่นานหลังพิธีอุทิศอาสนวิหารแก่พระเจ้า

**สถาปัตยกรรม**
อาสนวิหารหลักประกอบด้วยโบสถ์ย่อยสามหลัง ได้แก่ อาสนวิหารหรือโบสถ์หลัก มีที่นั่ง 1700 ที่, โบสถ์นักบุญตีรีดาเตสเดอะคิง และโบสถ์นักบุญอัชเคนเดอะควีน (ทั้งสองหลังมีที่นั่ง 150 ที่) โดยนักบุญสองท่านนี้เป็นผู้อุปการะสำคัญของนักบุญเกรกอรีที่มีส่วนช่วยให้ศาสนาคริสต์เป็นศาสนาประจำรัฐของประเทศอาร์มีเนีย หอระฆัง (ซึ่งมีซุ้มประตูกว่า 30 บาน) และสนามหญ้า ตั้งอยู่บริเวณทางเข้าอาสนวิหาร ห้องโถงรับรองและกิจกรรมที่เกี่ยวข้องกับศาสนาคริสต์ ตั้งอยู่ที่ชั้นล่างของโบสถ์หลัก
พื้นที่อาสนวิหารทั้งหมดคือ 3,822 ตารางเมตร ความสูงของอาสนวิหารนับจากพื้นจนถึงยอดไม้กางเขนคือ 54 เมตร
โบสถ์หลักของอาสนวิหารสร้างขึ้นด้วยเงินบริจาคของริชาร์ด อเล็กซานเดอร์ มานูเกียน และหลุยส์ มานูเกียน ซิโมเน เพื่ออุทิศให้แก่อเล็กซ์ มานูเกียน บิดาของเขา ผู้ใจบุญและเป็นอดีตประธานสหภาพนักบุญอาร์มีเนีย และภรรยาของเขาอย่างมารี มานูเกียน นอกจากนี้ โบสถ์อีกสองแห่งยังก่อสร้างด้วยเงินบริจาคของนาซารืและอาร์เตมิส นาซาเรียน และเควอร์ก และลินดา เควอร์เกียน ในขณะที่หอระฆัง สร้างด้วยเงินบริจาคของเอดูอาร์โด เออร์เนเกียน

**ระเบียงภาพ**
ไฟล์:Andranik statue and Saint Gregory Cathedral 0812a.jpg|Saint Gregory Cathedral and the equestrian statue of Andranik
ไฟล์:2014 Erywań, Katedra św. Grzegorza Oświeciciela (03).jpg|
ไฟล์:2014 Erywań, Katedra św. Grzegorza Oświeciciela (09).jpg|The cathedral is built from orange-coloured tufa stones from Ani
ไฟล์:Iglesia de San Grigor Lusavorich, Ereván, Armenia, 2016-10-03, DD 05.jpg|
ไฟล์:Yerevan, Yerevan Cathedral, Armenia.jpg
ไฟล์:2014 Erywań, Katedra św. Grzegorza Oświeciciela, w środku (01).jpg|The stone slab with an inscription in Armenian language
ไฟล์:Yerevan, Surb Grigor Lusavorich Church3.JPG|นักบุญเกรกอรี ผู้ให้ความกระจ่าง
ไฟล์:Yerevan, Surb Grigor Lusavorich Church4.JPG|แท่นบูชานักบุญเกรกอรี ผู้ให้ความกระจ่าง
ไฟล์:Yerevan, Surb Grigor Lusavorich Church6.JPG|นักบุญเกรกอรี ผู้ให้ความกระจ่าง
ไฟล์:Iglesia de San Grigor Lusavorich, Ereván, Armenia, 2016-10-03, DD 06.jpg|นักบุญเกรกอรี ผู้ให้ความกระจ่าง
ไฟล์:Yerevan, Surb Grigor Lusavorich Church10.JPG|ภาพกระจกนักบุญเกรกอรี ผู้ให้ความกระจ่าง
ไฟล์:Yerevan, Surb Grigor Lusavorich Church11.JPG|ภาพกระจกนักบุญเกรกอรี ผู้ให้ความกระจ่าง
ไฟล์:Yerevan, Surb Grigor Lusavorich Church8.JPG|ภาพกระจกนักบุญเกรกอรี ผู้ให้ความกระจ่าง
ไฟล์:Yerevan, Surb Grigor Lusavorich Church9.JPG|ภาพกระจกนักบุญเกรกอรี ผู้ให้ความกระจ่าง

**อ้างอิง**

**แหล่งข้อมูลอื่น**
  เว็บไซต์ทางการ date=2018-10-08 -  Surp Grigor Lusavorich church
หมวดหมู่:อาสนวิหารในประเทศอาร์มีเนีย